《次韵汪以南閒居漫吟十首》
元代·方回

夏葵时丹卉，秋菊培金蕤。
曷不蓻菽粟，犹足疗调饥。
曰予心不蓻，求饱何党之。
倾日与傲霜，志定节不移。
怀古睇此物，聊足慰我思。
不见恩泽侯，崇侈事台池。
失势一蹉跌，书堂荆棘滋。
岂复有绯紫，走趋列宾墀。
小圃异金谷，应无坠楼悲。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。